74. ΑΠΟΦΑΣΗ ΠΡΟΕΔΡΟΥ ΤΗΣ ΒΟΥΛΗΣ Αριθ. 6591 της 28/29 Νοεμ. 1996 (ΦΕΚ Β΄ 1080) Ρύθμιση θεμάτων δικαιολογημένης απουσίας Βουλευτών από συνεδριάσεις της Βουλής. Έχοντας υπόψη: 1.Τα άρθρα 63 παρ. 3 και 65 παρ. 1 και 4 του Συντάγματος. 2.Το άρθρο 76 του Κανονισμού της Βουλής (Μέρος Α΄ Κοινοβουλευτικό) όπως τροποποιήθηκε με την από 20.6.1996 απόφαση της Ολομέλειας της Βουλής (ΦΕΚ Α΄ 151/8.7.96). 3. Την σύμφωνη γνώμη της Διάσκεψης των Προέδρων (συνεδρίαση 26.11.1996), αποφασίζουμε: 1.Θεωρείται δικαιολογημένη η απουσία Βουλευτή από συγκεκριμένη συνεδρίαση αν: α)Μετείχε σε αποστολή της Βουλής ή του κόμματός του στο εξωτερικό ή εσωτερικό. β)Είχε εγκριθεί από τη Βουλή αίτησή του για άδεια απουσίας στο εξωτερικό. γ)Κατά την αναφερόμενη συνεδρίαση συμμετείχε σε συνεδρίαση Κοινοβουλευτικής Επιτροπής της οποίας ήταν μέλος. δ)Έλαβε μέρος στη συζήτηση των θεμάτων της αναφερόμενης συνεδρίασης. ε)Απουσίασε λόγω ασθενείας ή άλλης ανωτέρας βίας. στ)Δώσει σε κάθε άλλη περίπτωση εξηγήσεις στον Πρόεδρο της Βουλής και θεωρηθούν αυτές ικανοποιητικές. Η βεβαίωση της ύπαρξης ενός ή περισσοτέρων λόγων δικαιολογημένης απουσίας γίνεται στις περιπτώσεις β΄, γ΄, και δ΄ από τα πρακτικά της Ολομέλειας της Βουλής ή της Επιτροπής, στην περίπτωση α΄ από την αντίστοιχη απόφαση του Προέδρου της Βουλής ή επιστολή του Προέδρου του κόμματος προς τον Πρόεδρο της Βουλής, στην περίπτωση ε΄ από επιστολή ή τηλεομοιοτυπία της που αποστέλλει ο Βουλευτής στον Πρόεδρο της Βουλής και στην περίπτωση στ΄ από τον Πρόεδρο της Βουλής κατά τα οριζόμενα στο εδάφιο β της παρ. 2. (Μετά τη σελ. 192,796) Σελ. 192,797 Τεύχος 1320 Σελ. 65 Βουλή 1.Ζ.δ.72-74 2.Οι Δ/νσεις Νομοθετικού Έργου και Κοινοβουλευτικού Ελέγχου υποβάλλουν στον Πρόεδρο της Βουλής στο τέλος κάθε μήνα συγκεντρωτική κατάσταση με τις κατά συνεδρίαση και κατά βουλευτή απουσίες με σημείωση των συνεδριάσεων, για τις οποίες συντρέχει περίπτωση από τις προβλεπόμενες από τα στοιχεία β΄, γ΄, και δ΄ της παρ. 1. Η Ειδική Γραμματεία του Προέδρου της Βουλής επισυνάπτει σε καθεμιά κατάσταση τα έγγραφα που κατά τα προβλεπόμενα στην παρ. 1 έχουν σταλεί στον Πρόεδρο της Βουλής. Αν μέσα στο πρώτο δεκαήμερο κάθε μήνα ο Βουλευτής - που απουσίασε αδικαιολογήτως πέραν των πέντε συνεδριάσεων κατά τον προηγούμενο μήνα – δεν δώσει εξηγήσεις στον Πρόεδρο της Βουλής ή αν οι εξηγήσεις που έδωσε δεν θεωρηθούν από αυτόν ικανοποιητικές, ο Πρόεδρος της Βουλής δίνει εντολή στο Λογιστήριο της Βουλής να περικόψει για καθεμιά από τις συνεδριάσεις αυτές το «1/30 της μηνιαίας βουλευτικής αποζημίωσης του τρέχοντος μηνός.» Η μέσα σε «» φράση στο τέλος της παρ. 2 αντικαταστάθηκε ως άνω από την 7953/22-30 Δεκ. 1997, ΦΕΚ Β΄ 1190 απόφ. Προέδρου Βουλής. 